
	Predlogi sprememb k osnutku akta

	Spremembe, ki jih predlaga Parlament, v dveh stolpcih

Izbrisano besedilo je označeno s krepkim poševnim tiskom v levem stolpcu, zamenjano besedilo s krepkim poševnim tiskom v obeh stolpcih, novo besedilo pa s krepkim poševnim tiskom v desnem stolpcu.

Prva in druga vrstica glave vsakega predloga spremembe navajata zadevni del besedila v obravnavanem osnutku akta. Če predlog spremembe zadeva obstoječi akt, ki se ga želi spremeniti z osnutkom akta, glava poleg tega vsebuje še tretjo in četrto vrstico, ki navajata obstoječi akt oziroma zadevno določbo tega akta.

Spremembe, ki jih predlaga Parlament, v obliki konsolidiranega besedila

Novo besedilo je označeno s krepkim poševnim tiskom. Izbrisano besedilo je označeno s simbolom ▌ali prečrtano. Zamenjano besedilo je izbrisano ali prečrtano, besedilo, ki ga nadomešča, pa je označeno s krepkim poševnim tiskom.
Izjema so spremembe izključno tehnične narave, ki so jih vnesle službe z namenom priprave končnega besedila in niso označene.

OSNUTEK ZAKONODAJNE RESOLUCIJE EVROPSKEGA PARLAMENTA
o predlogu direktive Evropskega parlamenta in Sveta o spremembi Direktive (EU) 2019/1153 Evropskega parlamenta in Sveta glede dostopa pristojnih organov do centraliziranih registrov bančnih računov prek enotne točke dostopa
(COM(2021)0429 – C9‑0000/2022 – 2021/0244(COD))
(Redni zakonodajni postopek: prva obravnava)
Evropski parlament,
–	ob upoštevanju predloga Komisije Evropskemu parlamentu in Svetu (COM(2021)0429),
–	ob upoštevanju člena 294(2) in člena 87(2) Pogodbe o delovanju Evropske unije, na podlagi katerih je Komisija podala predlog Parlamentu (C9‑0000/2022),
–	ob upoštevanju člena 294(3) Pogodbe o delovanju Evropske unije,
–	ob upoštevanju člena 59 Poslovnika,
–	ob upoštevanju mnenja Odbora za ekonomske in monetarne zadeve,
–	ob upoštevanju poročila Odbora za državljanske svoboščine, pravosodje in notranje zadeve (A9‑0000/2022),
1.	sprejme stališče v prvi obravnavi, kakor je določeno v nadaljevanju;
2.	poziva Komisijo, naj mu zadevo ponovno predloži, če svoj predlog nadomesti, ga bistveno spremeni ali ga namerava bistveno spremeniti;
3.	naroči svoji predsednici, naj stališče Parlamenta posreduje Svetu in Komisiji ter nacionalnim parlamentom.

<RepeatBlock-Amend><Amend>Predlog spremembe		<NumAm>1</NumAm>
<DocAmend>Predlog direktive</DocAmend>
<Article>Uvodna izjava 6 a (novo)</Article>
	

	Veljavno besedilo
	Predlog spremembe

	
	(6a)	Mehanizem za neposreden čezmejni dostop organov, pristojnih za preprečevanje, odkrivanje in preiskovanje kaznivih dejanj, do centraliziranih registrov bančnih računov prek enotne točke dostopa temelji na načelu medsebojnega zaupanja med državami članicami in domnevi, da države članice spoštujejo pravo Unije, pravno državo v skladu s členom 2 PEU in zlasti temeljne pravice v skladu s členom 6 PEU, kot sta pravica do zasebnosti in varstvo podatkov, ki sta bistvena elementa območja svobode, varnosti in pravice v Uniji. 


Or. <Original>{EN}en</Original>
<TitreJust>Obrazložitev</TitreJust>
Takšna čezmejna pravila potrebujejo podlago v nacionalnem pravu v skladu z obveznostmi iz člena 8 EKČP (pravica do zasebnosti), pri čemer morajo biti taka iskanja sorazmerna in se smejo uporabljati le, če se uporabljajo v podobnih domačih primerih, da se prepreči izbiranje najugodnejšega sodišča.
</Amend>
<Amend>Predlog spremembe		<NumAm>2</NumAm>
<DocAmend>Predlog direktive</DocAmend>
<Article>Člen 1 – odstavek 1</Article>
<DocAmend2>Direktiva (EU) 2019/1153</DocAmend2>
<Article2>Člen 4 – odstavek 1 a</Article2>
	

	Besedilo, ki ga predlaga Komisija
	Predlog spremembe

	1a.	Države članice zagotovijo, da so pristojni nacionalni organi, imenovani v skladu s členom 3(1), pooblaščeni za neposreden in takojšen dostop do informacij o bančnih računih v drugih državah članicah ter iskanje po teh informacijah, ki so na voljo prek enotne točke dostopa do registrov bančnih računov, vzpostavljene v skladu s členom XX Direktive (EU) YYYY/XX [nova direktiva o preprečevanju pranja denarja], kadar je to potrebno za opravljanje njihovih nalog za namene preprečevanja, odkrivanja, preiskovanja ali pregona hudih kaznivih dejanj ali podpore kazenski preiskavi v zvezi s hudim kaznivim dejanjem, vključno z identifikacijo, sledenjem in zamrznitvijo sredstev, povezanih s takšno preiskavo.
	1a.	Države članice zagotovijo, da so pristojni nacionalni organi, imenovani v skladu s členom 3(1), v skladu z nacionalnim pravom pooblaščeni za neposreden in takojšen dostop do informacij o bančnih računih v drugih državah članicah ter iskanje po teh informacijah, ki so na voljo prek enotne točke dostopa do registrov bančnih računov, vzpostavljene v skladu s členom XX Direktive (EU) YYYY/XX [nova direktiva o preprečevanju pranja denarja], kadar je to potrebno za opravljanje njihovih nalog za namene preprečevanja, odkrivanja, preiskovanja ali pregona hudih kaznivih dejanj ali podpore kazenski preiskavi v zvezi s hudim kaznivim dejanjem, vključno z identifikacijo, sledenjem in zamrznitvijo sredstev, povezanih s takšno preiskavo.

	
	Zbiranje podatkov iz prvega pododstavka mora biti sorazmerno z namenom postopka, pri čemer morajo biti spoštovane pravice osumljenca ali obdolženca ter izpolnjen pogoj, da bi bilo iskanje mogoče pod enakimi pogoji v podobnem domačem primeru. Zbrani podatki se uporabijo le za namen, za katerega so bili zahtevani.

	
	Države članice zagotovijo, da pristojni organi, katere imenujejo, pri čezmejnem dostopu in iskanju informacij prek enotne točke dostopa do registrov bančnih računov spoštujejo procesne pravice posameznikov in spoštujejo pravila Unije o varstvu osebnih podatkov.


Or. <Original>{EN}en</Original>
<TitreJust>Obrazložitev</TitreJust>
Takšna čezmejna pravila potrebujejo podlago v nacionalnem pravu v skladu z obveznostmi iz člena 8 EKČP (pravica do zasebnosti), pri čemer morajo biti taka iskanja sorazmerna in se smejo uporabljati le, če se uporabljajo v podobnih domačih primerih, da se prepreči izbiranje najugodnejšega sodišča.
</Amend>
</RepeatBlock-Amend>

